CELEX: 32019R1333
Language: fi
Date: 2019-06-25 00:00:00
Title: Neuvoston asetus (EU) 2019/1333, annettu 25 päivänä kesäkuuta 2019, kalastusmahdollisuuksien jakamisesta Euroopan unionin ja Gambian tasavallan välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan nojalla

8.8.2019   
               
               
                  FI
               
               
                  Euroopan unionin virallinen lehti
               
               
                  L 208/42
               
            
         NEUVOSTON ASETUS (EU) 2019/1333,
         annettu 25 päivänä kesäkuuta 2019,
         kalastusmahdollisuuksien jakamisesta Euroopan unionin ja Gambian tasavallan välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan nojalla
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston päätöksen (EU) 2019/1332 (1) mukaisesti Euroopan unionin ja Gambian tasavallan välinen kestävää kalastusta koskeva kumppanuussopimus, jäljempänä ’kumppanuussopimus’, ja pöytäkirja Euroopan unionin ja Gambian tasavallan välisen kestävää kalastusta koskevan kumppanuussopimuksen täytäntöönpanosta, jäljempänä ’pöytäkirja’, allekirjoitettiin 31 päivänä heinäkuuta 2019.
                  
               
                     (2)
                  
                  
                     Kumppanuussopimuksella kumotaan Euroopan talousyhteisön ja Gambian tasavallan hallituksen välinen Gambian rannikon edustalla harjoitettavaa kalastusta koskeva sopimus (2), joka tuli voimaan 2 päivänä kesäkuuta 1987.
                  
               
                     (3)
                  
                  
                     Pöytäkirja kattaa kuuden vuoden ajanjakson alkaen sen soveltamispäivästä.
                  
               
                     (4)
                  
                  
                     Pöytäkirjassa määrätyt kalastusmahdollisuudet olisi jaettava jäsenvaltioiden kesken pöytäkirjan soveltamiskaudeksi.
                  
               
                     (5)
                  
                  
                     Pöytäkirjaa sovelletaan väliaikaisesti sen allekirjoittamisesta lukien, jotta voidaan varmistaa, että unionin alukset voivat aloittaa kalastustoiminnan ripeästi. Tätä asetusta olisi sen vuoksi sovellettava samasta päivästä,
                  
               ON HYVÄKSYNYT TÄMÄN ASETUKSEN:
         
            1 artikla
            Euroopan unionin ja Gambian tasavallan kestävää kalastusta koskevan kalastuskumppanuussopimuksen täytäntöönpanosta tehdyn pöytäkirjan nojalla vahvistetut kalastusmahdollisuudet jaetaan jäsenvaltioiden kesken seuraavasti:
            
                        a)
                     
                     
                        nuottaa käyttävät tonnikala-alukset:
                        
                                    Espanja
                                 
                                 
                                    16 alusta
                                 
                              
                                    Ranska
                                 
                                 
                                    12 alusta
                                 
                              
                  
                        b)
                     
                     
                        vapapyydysalukset:
                        
                                    Espanja
                                 
                                 
                                    8 alusta
                                 
                              
                                    Ranska
                                 
                                 
                                    2 alusta
                                 
                              
                  
                        c)
                     
                     
                        syvänmeren pohjatroolarit:
                        
                                    Jäsenvaltio
                                 
                                 
                                    Aktiivisten syvänmeren pohjatroolarien samanaikainen enimmäismäärä
                                 
                                 
                                    Kolmen kuukauden kalastuslupien määrä vuodessa (3)
                                    
                                 
                                 
                                    Pöytäkirjan liitteessä olevassa lisäyksessä 2 b määritellyt kohdelajit, tonnia
                                 
                              
                                    Espanja
                                 
                                 
                                    3
                                 
                                 
                                    10
                                 
                                 
                                    625
                                 
                              
                                    Kreikka
                                 
                                 
                                    2 (kahdelle eri kolmen kuukauden jaksolle)
                                 
                                 
                                    125
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 31 päivästä heinäkuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 25 päivänä kesäkuuta 2019.
            
               
                  Neuvoston puolesta
               
               
                  Puheenjohtaja
               
               A. ANTON
            
         
         
            (1)  Neuvoston päätös (EU) 2019/1332, annettu 25 päivänä kesäkuuta 2019, Euroopan unionin ja Gambian tasavallan välisen kestävää kalastusta koskevan kumppanuussopimuksen ja kyseisen kumppanuussopimuksen täytäntöönpanosta tehdyn pöytäkirjan allekirjoittamisesta unionin puolesta ja niiden väliaikaisesta soveltamisesta (katso tämän virallisen lehden sivu 1).
         
            (2)  EYVL L 146, 6.6.1987, s. 3.
         
            (3)  Asianomaisten jäsenvaltioiden tehtävä yhteistyötä komission kanssa kolmeksi kuukaudeksi myönnettyjen kalastuslupien käytön koordinoimiseksi